pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ธอส.เริ่มโอน 50,000 บาท ให้ประชาชนตามโครงการบ้านดีมีดาวน์แล้ว หลัง 8 วัน มีผู้ลงทะเบียน 71,531 ราย
วันศุกร์ที่ 20 ธันวาคม 2562
ธอส.เริ่มโอน 50,000 บาท ให้ประชาชนตามโครงการบ้านดีมีดาวน์แล้ว หลัง 8 วัน มีผู้ลงทะเบียน 71,531 ราย
ธอส.เผยหลังกระทรวงการคลังเริ่มเปิดให้ประชาชนที่ต้องการมีบ้านลงทะเบียนผ่าน www.บ้านดีมีดาวน์.com ตั้งแต่ 11 ธันวาคม 2562 – 31 มีนาคม 2563 าสุดหลังเปิดให้ลงทะเบียน 8 วัน ณ วันที่ 18 ธันวาคม 2562 มีจํานวนผู้ลงทะเบียนแล้วจํานวน 71,531 ราย
ธนาคารอาคารสงเคราะห์ เผยหลังกระทรวงการคลังเริ่มเปิดให้ประชาชนที่ต้องการมีบ้านลงทะเบียนผ่าน www.บ้านดีมีดาวน์.com ตั้งแต่ 11 ธันวาคม 2562 – 31 มีนาคม 2563 ล่าสุดหลังเปิดให้ลงทะเบียน 8 วัน ณ วันที่ 18 ธันวาคม 2562 มีจํานวนผู้ลงทะเบียนแล้วจํานวน 71,531 ราย และวันนี้ ธอส. เริ่มโอนเงิน 50,000 บาท ให้แก่ประชาชนที่มีคุณสมบัติถูกต้องและกู้ตามวัตถุประสงค์ของโครงการแล้ว
นายฉัตรชัย ศิริไล กรรมการผู้จัดการธนาคารอาคารสงเคราะห์ (ธอส.) เปิดเผยว่า ภายหลังจากที่กระทรวงการคลังเปิดให้ประชาชนที่ต้องการมีที่อยู่อาศัยเป็นของตนเองลงทะเบียนภายใต้โครงการ “บ้านดีมีดาวน์” ตามนโยบายของนายอุตตม สาวนายน รัฐมนตรีว่าการกระทรวงการคลัง ซึ่งภาครัฐจะสนับสนุนเงินเพื่อลดภาระการผ่อนดาวน์ (Cash Back) จํานวน 50,000 บาทต่อราย โดยประชาชนที่สนใจเข้าร่วมโครงการต้องลงทะเบียนที่ www.บ้านดี มีดาวน์.com ตั้งแต่วันที่ 11 ธันวาคม 2562 – 31 มีนาคม 2563 นั้น ล่าสุด ณ วันที่ 18 ธันวาคม 2562 มีจํานวน ผู้ลงทะเบียนแล้วจํานวน 71,531 ราย และในวันนี้(20 ธันวาคม 2562) ธอส. ได้เริ่มโอนเงินผ่านระบบพร้อมเพย์ ตามบัญชีที่ผูกกับหมายเลขประจําตัวประชาชนของผู้กู้หลักแล้ว ซึ่งรัฐบาลได้สนับสนุนงบประมาณรวมจํานวน 5,000 ล้านบาท ให้ ธอส. ทําหน้าที่โอนเงินดังกล่าวให้แก่ประชาชน 100,000 รายแรก เพื่อลดภาระการซื้อที่อยู่อาศัยให้แก่ประชาชน อีกทั้งเป็นการช่วยกระตุ้นเศรษฐกิจผ่านภาคอสังหาริมทรัพย์ ทั้งนี้ ประชาชนที่สนใจ เข้าร่วมโครงการ ควรลงทะเบียนพร้อมเพย์โดยผูกกับเลขประจําตัวประชาชน 13 หลักให้เรียบร้อยเพื่อไม่ให้เสียโอกาสในการรับเงินสนับสนุนจากรัฐบาล ซึ่งปัจจุบันระบบตรวจสอบพบว่ามีผู้ลงทะเบียนเข้าร่วมโครงการบ้านดี มีดาวน์จํานวนหนึ่งยังไม่ได้ลงทะเบียนพร้อมเพย์
ทั้งนี้ กระทรวงการคลังกําหนดเวลาในการเปิดรับลงทะเบียนที่ www.บ้านดีมีดาวน์.com ระหว่างวันที่ 11 ธันวาคม 2562 – 31 มีนาคม 2563 ตั้งแต่เวลา 8.00 – 18.00 น. ของทุกวัน จํากัดจํานวนผู้ลงทะเบียนรวม 500,000 ราย โดยคุณสมบัติของผู้ที่จะได้รับเงินสนับสนุนจากรัฐบาลจํานวน 50,000 บาท คือ 1) เป็นผู้มีสัญชาติไทย 2) เป็นผู้อยู่ในระบบฐานภาษีกรมสรรพากรและมีเงินได้ในปีภาษี 2561 ไม่เกิน 1,200,000 บาท และ 3) เป็นผู้ที่ขอสินเชื่อตามหลักเกณฑ์ที่กระทรวงการคลังกําหนด ได้แก่ 3.1) เป็นผู้ที่ได้รับอนุมัติสินเชื่อเพื่อที่อยู่อาศัยและจดจํานองแล้วเสร็จตั้งแต่วันที่ 27 พฤศจิกายน 2562 ถึง 31 มีนาคม 2563 3.2) เป็นการซื้อที่อยู่อาศัยใหม่ที่สร้างเสร็จแล้วจากผู้ประกอบการที่เป็นผู้จัดสรรตามกฎหมาย และ 3.3) ไม่ใช่การกู้เพื่อ refinance โดยสามารถขอสินเชื่อได้จากสถาบันการเงินที่เข้าร่วมโครงการตามรายชื่อสถาบันการเงินที่แสดงอยู่บนเว็บไซต์ www.บ้านดีมีดาวน์.com ทั้งนี้ ผู้ได้รับสิทธิของโครงการจะต้องมีพร้อมเพย์ที่ผูกกับเลขประจําตัวประชาชน 13 หลัก เพื่อธนาคารอาคารสงเคราะห์สามารถโอนเงินสนับสนุนจากรัฐบาลให้ได้ สอบถามรายละเอียดเพิ่มเติมที่ Call Center โทร. 0-2111-1144
รัฐบาลไทย-ข่าวทำเนียบรัฐบาล-หัวหน้าผู้ตรวจราชการก.อุตฯ ลงพื้นที่เพื่อเตรียมความพร้อมในการลงพื้นที่ของรัฐมนตรีช่วย ก.อุตฯ เยี่ยมชมบริษัท สยามโปรฟรุตส์ จำกัด จ.จันทบุรี
วันอาทิตย์ที่ 4 กุมภาพันธ์ 2561
หัวหน้าผู้ตรวจราชการก.อุตฯ ลงพื้นที่เพื่อเตรียมความพร้อมในการลงพื้นที่ของรัฐมนตรีช่วย ก.อุตฯ เยี่ยมชมบริษัท สยามโปรฟรุตส์ จํากัด จ.จันทบุรี
หัวหน้าผู้ตรวจราชการก.อุตฯ ลงพื้นที่เพื่อเตรียมความพร้อมในการลงพื้นที่ของรัฐมนตรีช่วย ก.อุตฯ เยี่ยมชมบริษัท สยามโปรฟรุตส์ จํากัด จ.จันทบุรี
วันนี้ (4 กุมภาพันธ์ 2561) นายสุรพล ชามาตย์ หัวหน้าผู้ตรวจราชการกระทรวงอุตสาหกรรม นางสาวศรชนก ทองมั่นคง อุตสาหกรรมจังหวัดจันทบุรี ลงพื้นที่เพื่อเตรียมความพร้อมในการลงพื้นที่ของรัฐมนตรีช่วยว่าการกระทรวงอุตสาหกรรม (นายสมชาย หาญหิรัญ) เยี่ยมชมบริษัท สยามโปรฟรุตส์ จํากัด ต.แสลง อ.เมือง จ.จันทบุรี บริษัทแปรรูปสินค้าเกษตร (มังคุด) โดยทําการผลิต เครื่องดื่มน้ํามังคุดและสารสกัดจากเปลือกมังคุด
รัฐบาลไทย-ข่าวทำเนียบรัฐบาล-“บิ๊กอู๋”จับมือ 8 หน่วยงาน ช่วยเหลือผู้เข้าสู่กระบวนการยุติธรรมเข้าถึงบริการภาครัฐ
วันอังคารที่ 10 กรกฎาคม 2561
“บิ๊กอู๋”จับมือ 8 หน่วยงาน ช่วยเหลือผู้เข้าสู่กระบวนการยุติธรรมเข้าถึงบริการภาครัฐ
“รัฐมนตรีแรงงาน”บูรณการร่วม 8 หน่วยงาน ให้ความช่วยเหลือประชาชนทั่วไปและผู้เข้าสู่กระบวนการยุติธรรมเข้าถึงบริการของรัฐ โดยกระทรวงแรงงานจะมุ่งเน้น ฝึกอาชีพแก่ผู้เข้าสู่กระบวนการยุติธรรม ทดสอบมาตรฐานฝีมือ ส่งเสริมการจ้างงาน และจัดหางานให้ผู้ที่จะพ้นโทษ
เมื่อวันที่ ๑๐ กรกฎาคม ๒๕๖๑ พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นประธานในพิธีลงนามบันทึกข้อตกลงการบูรณาการความร่วมมือเพื่อให้ความช่วยเหลือประชาชนให้เข้าถึงบริการของรัฐ โดยมี พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน ร่วมเป็นสักขีพยาน และ นายจรินทร์ จักกะพาก ปลัดกระทรวงแรงงาน ร่วมลงนามพร้อมด้วยรัฐมนตรีว่าการกระทรวง 7 กระทรวงร่วมเป็นสักขีพยานและหัวหน้าส่วนราชการทั้ง 8 หน่วยงานร่วมลงนามความร่วมมือในครั้งนี้ด้วย ณ ตึกสันติไมตรี ทําเนียบรัฐบาล
สําหรับการลงนามบันทึกข้อตกลงการบูรณาการความร่วมมือในครั้งนี้มีหน่วยงานในกระบวนการยุติธรรมและหน่วยงานที่เกี่ยวข้องเข้าร่วม ได้แก่ กระทรวงยุติธรรม กระทรวงพัฒนาสังคมและความมั่นคงของมนุษย์ กระทรวงดิจิทัลเพื่อเศรษฐกิจและสังคม กระทรวงมหาดไทย กระทรวงแรงงาน กระทรวงศึกษาธิการ กระทรวงสาธารณสุข และสํานักงานตํารวจแห่งชาติ เพื่อบูรณาการทํางานตามบทบาทภารกิจของแต่ละหน่วยงานให้สอดคล้องตามเจตนารมณ์ของรัฐบาล
สาระสําคัญของการลงนามบันทึกข้อตกลงการบูรณาการความร่วมมือเพื่อให้ความช่วยเหลือประชาชนให้เข้าถึงบริการของรัฐในส่วนของกระทรวงแรงงาน จะมุ่งเน้นยกระดับความรู้ความสามารถของครูฝึกและวิทยากร เพื่อทําหน้าที่ให้ความรู้ และฝึกอาชีพให้กับผู้เข้ามาสู่กระบวนการยุติธรรม รวมทั้งสนับสนุนการดําเนินการทดสอบมาตรฐานฝีมือแรงงานแห่งชาติให้แก่กลุ่มเป้าหมายดังกล่าว สนับสนุนการให้ความรู้ และข้อมูลตลาดแรงงานและมีระบบการจ้างงานเพื่อสร้างรายได้ กับผู้ที่จะพ้นโทษ เด็กและเยาวชนที่ได้รับการปล่อยตัวจากศูนย์ฝึกและอบรม สถานพินิจและคุ้มครองเด็กและเยาวชน ผู้ที่ถูกคุมความประพฤติ ผู้ผ่านการฟื้นฟูสมรรถภาพผู้ติดยาเสพติดผู้เสียหายและเหยื่อในคดีอาญา รวมทั้งพยาน อีกทั้งบริการจัดหางานให้กับลูกจ้างของลูกหนี้ในคดีล้มละลาย พร้อมพัฒนาระบบมาตรฐานการระบุตัวบุคคลและเชื่อมโยงข้อมูล
นอกจากนี้ หน่วยงานที่เกี่ยวข้องจะบูรณาการความร่วมมือตามบทบาทภารกิจของแต่ละหน่วยเพื่อให้ความช่วยเหลือประชาชนทั่วไป กลุ่มเสี่ยงต่อการกระทําความผิด ผู้เข้าสู่กระบวนการยุติธรรม ผู้เสียหายและเหยื่อจากการกระทําความผิดทางอาญา สามารถเข้าถึงบริการของรัฐ เกิดความเสมอภาคเท่าเทียมกัน ได้รับความมั่นคงปลอดภัยในชีวิต ทรัพย์สิน การศึกษา การรับรู้ข่าวสาร การเข้าถึงบริการสาธารณะและสวัสดิการสังคม การประกอบอาชีพ ได้รับความคุ้มครองตามกฎหมาย เพื่อให้มีชีวิตที่ดีในสังคม ลดความเหลื่อมล้ํา ขจัดความทุกข์ยาก สร้างความสามัคคี ส่งเสริมคนดีสู่สังคม โดยประชาชนทุกคนสามารถเข้าถึงงานบริการพื้นฐานของรัฐในด้านต่าง ๆ ได้อย่างเท่าเทียมและทั่วถึงอีกด้วย
------------------------------------------
กองเผยแพร่และประชาสัมพันธ์ - ข่าว/
สมภพ ศีลบุตร - ภาพ/
10 กรกฎาคม 2561
รัฐบาลไทย-ข่าวทำเนียบรัฐบาล-สำนักงานการบินพลเรือนแห่งประเทศไทยประกาศห้ามอากาศยานทำการบินเข้าสู่ประเทศไทยเป็นการชั่วคราว (ฉบับที่ 5) [กระทรวงคมนาคม]
วันอาทิตย์ที่ 17 พฤษภาคม 2563
สํานักงานการบินพลเรือนแห่งประเทศไทยประกาศห้ามอากาศยานทําการบินเข้าสู่ประเทศไทยเป็นการชั่วคราว (ฉบับที่ 5) [กระทรวงคมนาคม]
สํานักงานการบินพลเรือนแห่งประเทศไทยประกาศห้ามอากาศยานทําการบินเข้าสู่ประเทศไทยเป็นการชั่วคราว (ฉบับที่ 5)
นายจุฬา สุขมานพ ผู้อํานวยการสํานักงานการบินพลเรือนแห่งประเทศไทย กระทรวงคมนาคม กล่าวว่า ตามสํานักงานการบินพลเรือนแห่งประเทศไทย (กพท.) ได้ประกาศห้ามอากาศยานทําการบินเข้าสู่ประเทศไทยเป็นการชั่วคราวมาอย่างต่อเนื่อง เพื่อป้องกันมิให้สถานการณ์การระบาดของโรคติดเชื้อไวรัส COVID 19 ภายในประเทศรุนแรงยิ่งขึ้นและสนับสนุนการแก้ไขสถานการณ์ฉุกเฉินข้างต้นให้ยุติลงโดยเร็ว ล่าสุด กพท. ได้ออกประกาศห้ามอากาศยานทําการบินเข้าสู่ประเทศไทยเป็นการชั่วคราว (ฉบับที่ 4) เมื่อวันที่ 27 เมษายน 2563 ซึ่งมีผลห้ามอากาศยานขนส่งคนโดยสารทําการบินเข้ามายังท่าอากาศยานในประเทศไทยจนถึงวันที่ 31 พฤษภาคม 2563
ด้วยเหตุผลและความจําเป็นในการคงความต่อเนื่องของมาตรการดังกล่าวต่อไปเพื่อประสิทธิผลในการป้องกันและควบคุมโรคติดต่อระหว่างประเทศ อาศัยอํานาจตามความในมาตรา 27 และมาตรา 28 แห่งพระราชบัญญัติการเดินอากาศ พ.ศ. 2497 กพท. ได้ออกประกาศเพิ่มเติมในวันที่ 16 พฤษภาคม 2563 โดยมีรายละเอียดดังนี้
1. ห้ามอากาศยานขนส่งคนโดยสารทําการบินเข้ามาท่าอากาศยานในประเทศไทยเป็นการชั่วคราว ตั้งแต่วันทื่ 1 มิถุนายน 2563 เวลา 00.01 น. ถึงวันที่ 30 มิถุนายน 2563 เวลา 23.59 น.
2. การอนุญาตการบินที่ กพท. ได้ออกให้แก่อากาศยานขนส่งคนโดยสารสําหรับการบินเข้าสู่ประเทศไทยในช่วงระยะเวลาตามข้อ 1 ให้เป็นอันยกเลิก
3. ข้อห้ามตามข้อ 1 ไม่รวมถึงอากาศยานดังนี้
3.1 อากาศยานราชการหรือที่ใช้ในราชการทหาร (State or Military aircraft)
3.2 อากาศยานที่ขอลงฉุกเฉิน (Emergency landing)
3.3 อากาศยานที่ขอลงทางเทคนิค (Technical landing) โดยไม่มีผู้โดยสารออกจากเครื่อง
3.4 อากาศยานที่ทําการบินเพื่อให้ความช่วยเหลือทางมนุษยธรรม ทําการบินทางการแพทย์ หรือการขนส่งสิ่งของเพื่อสงเคราะห์แก่ผู้ได้รับผลกระทบจากโรคติดเชื้อไวรัส COVID 19 (Humanitarian aid medical and relief flights)
3.5 อากาศยานที่ได้รับอนุญาตให้ทําการบินรับส่งบุคคลกลับประเทศไทยหรือกลับภูมิลําเนา (Repatriation)
3.6 อากาศยานขนส่งสินค้า (Cargo aircraft)
4. บุคคลหรือผู้โดยสารบนอากาศยานตามข้อ 3 จะต้องอยู่ภายใต้บังคับของมาตรการป้องกันและควบคุมโรคติดต่อตามที่กําหนดในกฎหมายว่าด้วยโรคติดต่อ อาทิ การกักตัวเป็นเวลา 14 วัน และบรรดาข้อกําหนดที่ออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548
ทั้งนี้บัดนี้เป็นต้นไปหรือจนกว่าจะมีประกาศเปลี่ยนแปลง
รัฐบาลไทย-ข่าวทำเนียบรัฐบาล-คนในวงการมวยร่วมหารือวางมาตรการแนวทางจัดแข่งมวย ระบบปิด [กระทรวงการท่องเที่ยวและกีฬา]
วันศุกร์ที่ 12 มิถุนายน 2563
คนในวงการมวยร่วมหารือวางมาตรการแนวทางจัดแข่งมวย ระบบปิด [กระทรวงการท่องเที่ยวและกีฬา]
คนในวงการมวยร่วมหารือวางมาตรการแนวทางจัดแข่งมวย ระบบปิด
นายณัฐวุฒิ เรืองเวส รองผู้ว่าการฝ่ายกีฬาอาชีพและสิทธิประโยชน์ กกท. เป็นประธานในการประชุมหารือมาตรการแนวทางการจัดแข่งขันกีฬามวย ในสถานการณ์แพร่ระบาดของเชื้อไวรัสโควิด-19 โดยมีตัวแทนจากสนามมวย, โปรโมเตอร์, หัวหน้าค่าย, ผู้จัดการนักมวย, ผู้ฝึกสอน, นักมวย และผู้ตัดสิน เข้าร่วม ณ อาคารเฉลิมพระเกียรติ 7 รอบพระชนมพรรษากกท. เมื่อวันที่ 10 มิ.ย. ที่ผ่านมา
ที่ประชุมได้มีการหารือถึงมาตรการต่างๆ ในส่วนของสถานที่ (ค่ายมวย-สนามแข่งขัน) นอกเหนือจากมาตรการทั่วไปแล้วได้มีมาตรการเพิ่มเติม ได้แก่ การควบคุมจํานวนผู้ในพื้นที่แข่งขันมวยไม่เกิน 50 คน, มีฉากกั้นทั้ง 4 ด้านสําหรับกรรมการให้คะแนน, จัดห้องพักนักมวยสําหรับเตรียมตัวก่อนแข่งขันไม่ต่ํากว่า 4 ห้อง, จัดเตรียมอุปกรณ์ชกมวยและอุปกรณ์การแข่งขันแบบเฉพาะบุคคล (1 คน/นวม 1 คู่), จัดพื้นที่รอบสนามแข่งให้มีระยะห่างอย่างน้อย 2 เมตร, ทําความสะอาดทุกครั้งหลังจากจบการแข่งขันแต่ละคู่ และจําหน่ายเครื่องดื่ม-อาหารนอกสนามเท่านั้น
ภายหลังการประชุม รองผู้ว่าการ กกท. กล่าวว่า การประชุมในวันนี้คือการหารือในเรื่องของการแข่งขันแบบปิดจะต้องมีมาตรการใดบ้าง ที่จะต้องนําไปเสนอศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) ซึ่งจะเป็นผู้อนุมัติผ่อนปรนมาตการต่างๆ และจากการได้คุยกับคนวงการมวยวันนี้ก็ทําให้ได้ข้อสรุปที่คิดว่าน่าจะเป็นที่ยอมรับได้ทุกฝ่าย นอกจากนี้เองทาง ศบค. ก็มีสัญญาณที่ดีที่จะปลดล็อคกีฬาทุกประเภทในเดือนกรกฎาคมนี้ ดังนั้นสิ่งที่ทําคือการเตรียมมาตรการต่างๆ เอาไว้ เพื่อนํามาใช้งานจริงหลังจากได้รับผ่อนปรนแล้ว
ขณะที่ในส่วนของนักกีฬานั้น ได้มีการถกเถียงกันในมาตรการต่างๆ และมีการปรับเปลี่ยนหลายข้อจากที่คณะอนุกรรมการแพทย์ สํานักงานคณะกรรมการกีฬามวย ได้วางกรอบเอาไว้ในตอนแรก ได้แก่ เรื่องของการกักตัวนักมวยก่อนแข่งได้มีการกําหนดไว้ที่ 21 วัน แต่ในที่ประชุมเสนอว่าเป็นระยะเวลาที่นานเกินไปสําหรับการเตรียมตัว จึงได้มีการเสนอให้กักตัวก่อนแข่งขัน 14 วัน, ส่วนประเด็นการลงนวมซ้อมนั้นสามารถทําได้ตามปกติ แต่ขอให้มีการหลีกเลี่ยงชกแบบปล้ําวงใน ทั้งในการแข่งขันและการฝึกซ้อม นอกจากนี้ในมาตรการยังมีเรื่องของการให้ผู้ฝึกสอน-พี่เลี้ยง งดการนวดกระตุ้นนักกีฬาระหว่างพักยก แต่คุยกันว่าเป็นเรื่องที่ทําได้ยาก ดังนั้นจะให้เน้นว่า ช่วงระหว่างที่ทําการแข่งขัน คนที่ไม่ใช่นักกีฬาจะต้องสวมถุงมือ, หน้ากากอนามัยและเฟซชิลด์ตลอดเวลาอย่างเคร่งครัด ขณะเดียวกันในเรื่องของผู้ชมการแข่งขัน ซึ่งในช่วงแรกจะเป็นการถ่ายทอดสด แต่ก็มีความกังวลว่าจะมีการรวมตัวกันดูนั้น ได้มีข้อกําหนดว่าสถานที่ใดถ้าจะมีการรวมตัวกันเกินกว่า 10 คน จะต้องทําระบบลงทะเบียนของ ไทยชนะ เอาไว้ด้วย
รัฐบาลไทย-ข่าวทำเนียบรัฐบาล-คกก.วัคซีนแห่งชาติย้ำ ประชาชนยังคงต้องมี  Social Distancing และการดูแลอนามัยส่วนบุคคลอย่างเข้มข้น ระหว่างรอการวิจัยพัฒนาวัคซีนป้องกันโรคติดเชื้อไวรัสโคโรนา 2019
วันจันทร์ที่ 29 มิถุนายน 2563
คกก.วัคซีนแห่งชาติย้ํา ประชาชนยังคงต้องมี  Social Distancing และการดูแลอนามัยส่วนบุคคลอย่างเข้มข้น ระหว่างรอการวิจัยพัฒนาวัคซีนป้องกันโรคติดเชื้อไวรัสโคโรนา 2019
คณะกรรมการวัคซีนแห่งชาติย้ํา ประชาชนยังคงต้องมี  Social Distancing และการดูแลอนามัยส่วนบุคคลอย่างเข้มข้น ระหว่างรอการวิจัยพัฒนาวัคซีนป้องกันโรคติดเชื้อไวรัสโคโรนา 2019
วันนี้ (29มิ.ย.63)เวลา10.30น.ณ ห้องประชุม302ตึกบัญชาการ1ทําเนียบรัฐบาลนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานการประชุมคณะกรรมการวัคซีนแห่งชาติ ครั้งที่3/2563สรุปสาระสําคัญ ดังนี้
รองนายกรัฐมนตรีและรัฐมนตรีว่าการกระทรวงสาธารณสุขแจ้งว่านายกรัฐมนตรีให้ความสําคัญในเรื่องของการวิจัยและพัฒนาวัคซีนป้องกันโรคติดเชื้อไวรัสโคโรนา2019อย่างมาก โดยรัฐบาลมีการสนับสนุนงบประมาณถึง 3,000 ล้านบาท เพื่อดําเนินการศึกษาและพัฒนาให้มีวัคซีนเพื่อใช้ในการป้องกันป้องกันโรคติดเชื้อไวรัสโคโรนา2019โดยเร็วที่สุดซึ่งกระทรวงสาธารณสุข โดยสถาบันวัคซีนแห่งชาติได้มีการดําเนินการเชิงรุก โดยร่วมกับหน่วยงานภาครัฐและเอกชนอย่างต่อเนื่องขณะนี้ การวิจัยพัฒนาและผลิตวัคซีนเองในประเทศ อยู่ในขั้นตอนทดสอบในสัตว์ทดลอง (ลิง) เพื่อไปสู่การพัฒนากระบวนการผลิตวัคซีนสําหรับการใช้ทดสอบในคน (GMP)ซึ่งการทดสอบวัคซีนในคนก็มีหลายระยะคือระยะที่ 1 ระยะที่ 2 และทดสอบประสิทธิผลของวัคซีนในคนระยะที่ 3 (candidate)เพื่อให้มั่นใจและปลอดภัยในการนําวัคซีนไปใช้ต่อไปซึ่งทุกภาคส่วนช่วยกันสนับสนุนการดําเนินการตามแผนเร่งรัดการเข้าถึงวัคซีนป้องกันโรคติดเชื้อไวรัสโคโรนา2019ของประเทศไทยเพราะเมื่อไทยมีวัคซีนใช้ในประเทศแล้ว จะทําให้เกิดความเชื่อมั่นในภาพรวมของประเทศทั้งเรื่องของสาธารณสุข เศรษฐกิจ และสังคมอีกด้วย
พร้อมกันนี้ที่ประชุมได้มีการหารือและรับทราบถึงความก้าวหน้าแผนเร่งรัดการเข้าถึงวัคซีนป้องกันโรคติดเชื้อไวรัสโคโรนา2019ของไทย ตามที่สถาบันวัคซีนแห่งชาติเสนอ โดยมีเป้าหมายสําคัญ2ประการ คือประชาชนไทยทุกคนได้ใช้วัคซีนป้องกันโรคติดเชื้อไวรัสโคโรนา2019ในเวลาที่ใกล้เคียงกับประเทศอื่น ๆ ที่พัฒนาวัคซีนสําเร็จเป็นลําดับต้น ๆ ของโลก และในระยะกลางและระยะยาว ประเทศไทยต้องมีขีดความสามารถในการผลิตวัคซีนป้องกันโรคติดเชื้อไวรัสโคโรนา2019ได้เพียงพอ สําหรับการใช้ในประเทศ และสามารถส่งออกเพื่อจําหน่ายในตลาดโลก รวมทั้งมีขีดความสามารถในการพัฒนาวัคซีนได้เองเมื่อมีการระบาดของโรคติดต่ออุบัติใหม่ในอนาคต ภายใต้3กลยุทธ์สําคัญ ได้แก่1)ส่งเสริมการวิจัยพัฒนาวัคซีนโควิด-192)พัฒนา ปรับปรุงศักยภาพการผลิตวัคซีนในประเทศ และ3)พัฒนาศักยภาพบุคลากรด้านวัคซีนของประเทศ
รองนายกรัฐมนตรีและรัฐมนตรีว่าการกระทรวงสาธารณสุข ในฐานะประธานการทประชุมได้ย้ําว่าขณะนี้ยังไม่มีวัคซีนป้องกันโรคติดเชื้อไวรัสโคโรนา2019จึงอยากให้ทุกคนยังต้องร่วมมือกันในการปฏิบัติตามาตรการสาธารณสุขอย่างเข้มข้น โดยเฉพาะเรื่องของSocial Distancingการเว้นระยะห่างระหว่างบุคคล การสวมใส่หน้ากากอนามัยและหน้ากากผ้า รวมถึงการดูแลเรื่องสุขอนามัยส่วนบุคคล เพื่อประเทศไทยยังสามารถควบคุมการแพร่ระบาดโรคติดเชื้อไวรัสโควิด-19 ได้อย่างดีต่อเนื่องต่อไป
-------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-“ประภัตร” เร่งเพิ่มผลิตเมล็ดพันธุ์ข้าวทั่วประเทศ
วันจันทร์ที่ 2 กันยายน 2562
“ประภัตร” เร่งเพิ่มผลิตเมล็ดพันธุ์ข้าวทั่วประเทศ
“ประภัตร” เร่งเพิ่มผลิตเมล็ดพันธุ์ข้าวทั่วประเทศ ย้ําเมล็ดพันธุ์ต้องมีคุณภาพ สร้างความมั่นใจให้ชาวนา พร้อมเชื่อมการตลาดออนไลน์ซื้อขายเมล็ดพันธุ์ เพิ่มมูลค่าและลดต้นทุน
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ พร้อมคณะ ลงพื้นที่ตรวจราชการ จ.เชียงใหม่ โดยตรวจเยี่ยมและติดตามการดําเนินงานของโครงการสถานที่พักพิงสัตว์และโรงพยาบาลสัตว์ มูลนิธิ ดิอาร์ค (The ARK Foundation) อ.ดอยสะเก็ด จ.เชียงใหม่ โดยมี นายสรวิศ ธานีโต อธิบดีกรมปศุสัตว์ พร้อมด้วยหัวหน้าส่วนราชการ สังกัดกระทรวงเกษตรและสหกรณ์ เข้าร่วมการติดตามการดําเนินงาน ซึ่งโครงการดังกล่าว มีวัตถุประสงค์เพื่อช่วยเหลือสุนัขและสัตว์บาดเจ็บหรือถูกทําร้าย มีเนื้อที่ 5 ไร่ 10 ตารางวา ซึ่งกรมปศุสัตว์ ได้จัดสรรงบประมาณในการออกแบบก่อสร้าง ปัจจุบันมีสุนัขในการดูแลกว่า 400 ตัว โดยมีรายได้จากการบริจาค อีกทั้งได้รับการสนับสนุนด้านสัตว์แพทย์ เวชภัณฑ์ จากกรมปศุสัตว์ จากนั้นเดินทางไปยังเขื่อนแม่กวงอุดมธารา อ.ดอยสะเก็ด จ.เชียงใหม่ เพื่อรับฟังการรายงานสถานการณ์น้ําในเขื่อนแม่กวงอุดมธารา และการวางแผนการจัดสรรน้ําในช่วงฤดูฝนปี 2562 ก่อนเดินทางไปยังศูนย์เมล็ดพันธุ์ข้าวเชียงใหม่ ต.หนองควาย อ.หางดง จ.เชียงใหม่ เพื่อตรวจเยี่ยมและรับฟังรายงานการดําเนินงานของศูนย์ฯ และถ่ายภาพร่วมกับผู้บริหารและเจ้าหน้าที่ ตลอดจนเดินเยี่ยมชมพิพิธภัณฑ์วัฒนธรรมข้าว
นายประภัตร กล่าวว่า ศูนย์เมล็ดพันธุ์ข้าวเชียงใหม่ กรมการข้าว มีภารกิจหลักในการผลิตเมล็ดพันธุ์ข้าวให้เกษตรกรได้ใช้ข้าวพันธุ์ดีของประเทศ มีพื้นที่ 74 ไร่ เขตรับผิดชอบ ใน 3 จังหวัด คือ เชียงใหม่ แม่ฮ่องสอน และลําพูน ซึ่งมีพื้นที่ปลูกข้าวทั้ง 3 จังหวัดรวม 709,858 ไร่ ในฤดูฝนและฤดูแล้ง ปี 2561-2562 ผลิตข้าวพันธุ์ สปต1 และ กข-แม่โจ้2 รวม 2,568.475 ตัน หรือร้อยละ 85.62 ตัน (จากเป้าหมาย 3,000 ตัน) นอกจากนี้มียังรับผิดชอบศูนย์ข้าวชุมชนอีก 21 ศูนย์ และศูนย์ข้าวชุมชนของจังหวัดลําพูน 9 ศูนย์ โดยในวันนี้ ได้เน้นย้ําให้ดําเนินการเร่งเพิ่มศักยภาพการผลิตเมล็ดพันธุ์ทั่วประเทศให้เพิ่มมากขึ้น จากเดิม 85,000 ตัน เพิ่มเป็น 200,000 ตัน เพื่อรองรับปัญหาการขาดแคลนเมล็ดพันธุ์ในช่วงที่ประสบภัยแล้ง และน้ําท่วม ทําให้พื้นที่ปลูกข้าวเสียหาย อีกทั้งจะส่งเสริมและพัฒนาระบบการตลาดออนไลน์ ให้เกษตรกรทั่วประเทศสามารถซื้อเมล็ดพันธุ์ข้าวที่ดีได้สะดวก สบาย ลดต้นทุน เพื่อยกระดับให้เมล็ดพันธุ์ข้าวและเพิ่มมูลค่ายิ่งขึ้นและให้เกษตรกรได้ตระหนักว่าหากจะซื้อเมล็ดข้าวพันธุ์ดี ให้นึกถึงศูนย์เมล็ดพันธุ์ข้าวเป็นลําดับแรก
“ศูนย์แห่งนี้มีความสําคัญต่อความเป็นอยู่และการเพาะปลูกข้าวเป็นอย่างยิ่ง ดังนั้นต้องทําให้ชาวนามีความมั่นใจในเมล็ดพันธุ์ โดยต้องเพิ่มการผลิตเมล็ดพันธุ์ที่มีในประเทศให้ผลิตได้มากที่สุด ซึ่งกระทรวงเกษตรและสหกรณ์ยินดีสนับสนุนทั้งด้านการตลาดออนไลน์ ด้านการผลิต อาทิ เครื่องมืออุปกรณ์ ด้านบุคลากร เจ้าหน้าที่ปฏิบัติงาน รวมถึงหากพื้นที่ใดขาดแคลนน้ําก็พร้อมสนับสนุนขุดเจาะบาดาลเพื่อการเกษตร หากทําได้สําเร็จจะช่วยชาวนาหลายล้านคนให้พ้นความยากจนได้มีความเป็นอยู่ที่ดีขึ้น” รัฐมนตรีช่วยว่าการกระทรวงเกษตรและสหกรณ์ กล่าว
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงอุตสาหกรรม เป็นประธานเปิดงานสหกรุ๊ปแฟร์ ครั้งที่ 21
วันพฤหัสบดีที่ 29 มิถุนายน 2560
รัฐมนตรีว่าการกระทรวงอุตสาหกรรม เป็นประธานเปิดงานสหกรุ๊ปแฟร์ ครั้งที่ 21
รัฐมนตรีว่าการกระทรวงอุตสาหกรรม เป็นประธานเปิดงานสหกรุ๊ปแฟร์ ครั้งที่ 21
วันนี้ (29 มิถุนายน 2560) นายอุตตม สาวนายน รัฐมนตรีว่าการกระทรวงอุตสาหกรรม เป็นประธานเปิดงานสหกรุ๊ปแฟร์ ครั้งที่ 21 ภายใต้แนวคิด An Honest Digital World, BSC 20th Anniversary ซึ่งจัดขึ้นระหว่างวันที่ 29 มิถุนายน – 2 กรกฎาคม 2560 ณ ห้องบอลรูม ศูนย์การประชุมแห่งชาติสิริกิติ์ โดยมีวัตถุประสงค์เพื่อส่งเสริมการค้าการลงทุนสินค้าเครือสหพัฒน์ทั้งในและต่างประเทศ พร้อมทั้งแสดงถึงศักยภาพของเครือสหพัฒน์ในฐานะผู้นําในการผลิตและจําหน่ายสินค้าอุปโภคบริโภคครบวงจร ซึ่งสามารถสนองตอบความต้องการในการเลือกซื้อสินค้าของผู้บริโภคชาวไทยและผู้นําเข้าจากต่างประเทศได้อย่างครบถ้วน โดยมีคุณบุณยสิทธิ์ โชควัฒนา ประธานเครือสหพัฒน์ และคณะผู้บริหารในเครือสหพัฒน์ ให้การต้อนรับและร่วมพิธีเปิดงาน
รัฐบาลไทย-ข่าวทำเนียบรัฐบาล-นายกรัฐมนตรีขอความร่วมมือทุกฝ่ายอย่าคาดการณ์ล่วงหน้าผลสอบสวนการเบิกจ่ายเงินสงเคราะห์คนไร้ที่พึ่ง ยืนยันทุกอย่างเป็นไปตามหลักฐาน
วันพุธที่ 7 มีนาคม 2561
นายกรัฐมนตรีขอความร่วมมือทุกฝ่ายอย่าคาดการณ์ล่วงหน้าผลสอบสวนการเบิกจ่ายเงินสงเคราะห์คนไร้ที่พึ่ง ยืนยันทุกอย่างเป็นไปตามหลักฐาน
นายกรัฐมนตรีขอความร่วมมือทุกฝ่ายอย่าคาดการณ์ล่วงหน้าผลสอบสวนการเบิกจ่ายเงินสงเคราะห์คนไร้ที่พึ่ง ยืนยันทุกอย่างเป็นไปตามหลักฐาน
เมื่อวันที่ 6 มีนาคม 2561 เวลาประมาณ 12.50 น. ณ บริเวณหน้าห้องประชุม บริเวณหน้าห้องประชุม รอยัล ดุสิต บอลรูม เอ โรงแรมดุสิตธานี หัวหิน อําเภอชะอํา จังหวัดประจวบคีรีขันธ์ พลเอก ประยุทธ์ จันทร์โอชา นายกรัฐมนตรีได้กล่าวถึงกรณีการการเบิกจ่ายเงินสงเคราะห์คนไร้ที่พึ่งว่า ขณะนี้อยู่ในระหว่างขั้นตอนการตรวจสอบ ทุกอย่างเป็นไปตามหลักฐานที่มีอยู่ โดยส่วนตัวไม่ต้องการให้มีการกล่าวหา จนทําให้เกิดความเสียหาย พร้อมกับขอความร่วมมือทุกฝ่ายว่าไม่ควรคาดการณ์ผลการสอบสวนล่วงหน้าว่าจะเป็นอย่างไร ทั้งนี้กรณีปรากฎหลักฐานว่ามีการทุจริตจริง จะดําเนินการตามกระบวนการยุติธรรมต่อไป
นายกรัฐมนตรีกล่าวต่อไปว่า ต้องการให้ทุกฝ่ายมีความเข้าใจต่อระบบกฎหมาย กระบวนการยุติธรรม ซึ่งจะมีการสอบสวนตามลําดับ มีกระบวนการทางศาลที่เปิดโอกาสให้แต่ละฝ่ายต่อสู้ และชี้แจงข้อเท็จจริง แต่ท้ายที่สุดแล้วคําตัดสินของศาลก็ต้องเป็นไปตามวัตถุพยานและพยานบุคคล จะบิดเบือนเป็นอย่างอื่นไม่ได้ พร้อมกล่าวเน้นย้ําว่ารัฐบาลมีนโยบายชัดเจนว่าต้องไม่มีการทุจริต
-------------------------------------------------
รัฐบาลไทย-ข่าวทำเนียบรัฐบาล-รองนายกรัฐมนตรี ร่วมงานเลี้ยงรับรองขอบคุณคณะนักแสดงในโครงการเผยแพร่ศิลปวัฒนธรรมไทยในออสเตรเลีย
วันพฤหัสบดีที่ 16 พฤศจิกายน 2560
รองนายกรัฐมนตรี ร่วมงานเลี้ยงรับรองขอบคุณคณะนักแสดงในโครงการเผยแพร่ศิลปวัฒนธรรมไทยในออสเตรเลีย
รองนายกรัฐมนตรี ร่วมงานเลี้ยงรับรองขอบคุณคณะนักแสดงในโครงการเผยแพร่ศิลปวัฒนธรรมไทยในออสเตรเลีย
วันที่ 16 พฤศจิกายน 2560 เวลา 15.00 น. พลเอก ธนะศักดิ์ ปฏิมาประกร รองนายกรัฐมนตรี ร่วมงานเลี้ยงรับรองขอบคุณคณะนักแสดงในโครงการเผยแพร่ศิลปวัฒนธรรมไทยในออสเตรเลีย โดยมีนางฉวีรัตน์ เกษตรสุนทร ผู้ช่วยรัฐมนตรีประจํากระทรวงวัฒนธรรม และคณะนักแสดงจากกรมศิลปากรเข้าร่วม ณ ทําเนียบเอกอัครราชทูตออสเตรเลียประจําประเทศไทย ถนนวิทยุ กรุงเทพฯโดยมี H.E. Mr. Paul Robilliard เอกอัครราชทูตออสเตรเลียประจําประเทศไทยและภริยาเป็นเจ้าภาพ
รัฐบาลไทย-ข่าวทำเนียบรัฐบาล-“อนุทิน” ยก “เชียงใหม่” ได้มาตรฐานบูรณาการรับมือโควิด19
วันพุธที่ 13 พฤษภาคม 2563
“อนุทิน” ยก “เชียงใหม่” ได้มาตรฐานบูรณาการรับมือโควิด19
รองนายกรัฐมนตรีและรัฐมนตรีว่าการกระทรวงสาธารณสุขมั่นใจผลงานบูรณาการระบบสาธารณสุขของจังหวัดเชียงใหม่ สร้างมาตรฐานและความปลอดภัยทางสุขภาพให้กับประชาชน เผยเตรียมพร้อมโรงพยาบาลสนาม 280 เตียง รองรับหากมีการระบาดเพิ่ม เริ่มดําเนินการได้ 29 พ.ค.นี้ และสามา
รองนายกรัฐมนตรีและรัฐมนตรีว่าการกระทรวงสาธารณสุขมั่นใจผลงานบูรณาการระบบสาธารณสุขของจังหวัดเชียงใหม่ สร้างมาตรฐานและความปลอดภัยทางสุขภาพให้กับประชาชน เผยเตรียมพร้อมโรงพยาบาลสนาม 280 เตียง รองรับหากมีการระบาดเพิ่ม เริ่มดําเนินการได้ 29 พ.ค.นี้ และสามารถขยายได้ถึง 1,000 เตียงหากเกิดวิกฤติพบผู้ป่วยเกินคาดการณ์ เชื่อมั่นการสร้างความมั่นคงทางสาธารณสุขจะช่วยกระตุ้นเศรษฐกิจการท่องเที่ยวกลับมาคึกคักได้รวดเร็วเมื่อกลับสู่สถานการณ์ปกติอีกครั้ง
วันนี้ (13 พฤษภาคม 2563) ที่จังหวัดเชียงใหม่ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา และคณะผู้บริหาร ตรวจเยี่ยมความพร้อมการบูรการการรักษาพยาบาลผู้ป่วยโควิด 19 โดยนายอนุทิน กล่าวว่า ระบบสาธารณสุขในการดูแลผู้ป่วยโควิด 19 ในจ.เชียงใหม่ ได้บูรณาการเชื่อมโยงกันเป็นระบบตั้งแต่การคัดกรองผู้ป่วย การรักษา จนถึงส่งตัวกลับบ้านหรือชุมชน มีการจัดตั้งโรงพยาบาลสันกําแพงทําหน้าที่เป็นโรงพยาบาลเฉพาะโรคโควิด 19 ประจําจังหวัดเพื่อรักษาผู้ป่วยที่ติดเชื้อ แต่หากอาการวิกฤติจะมีโรงพยาบาลรองรับทั้งโรงพยาบาลนครพิงค์ โรงพยาบาลมหาราชนครเชียงใหม่ และยังมีหอผู้ป่วยวิกฤติที่เป็นความร่วมมือกันระหว่างโรงพยาบาลประสาท กรมการแพทย์ กับคณะแพทยศาสตร์ มหาวิทยาลัยเชียงใหม่ ซึ่งมีเตียง ICU รองรับจํานวน 22 เตียง ส่วนกลุ่มผู้ติดเชื้อที่อาการไม่รุนแรง ได้จัดตั้งโรงพยาบาลสนามขนาด 280 เตียง โดยใช้ศูนย์ประชุมนานาชาติ จ.เชียงใหม่ เพื่อดูแลผู้ป่วยในระยะแรก เริ่มเปิดดําเนินการในวันที่ 29 พฤษภาคมนี้ สามารถขยายได้ถึง 1,000 เตียงหากพบการติดเชื้อที่เพิ่มสูงขึ้นในระลอกสอง โรงพยาบาลสนามแห่งนี้เกิดจากความร่วมมือของภาครัฐ เอกชน และประชาชนผู้มีจิตศรัทธา เชื่อว่าจะรองรับระบบการดูแลผู้ป่วยในจังหวัดเชียงใหม่เพื่อแบ่งเบาภาระของโรงพยาบาลอื่นๆ ในจังหวัดได้อีกทางหนึ่ง
นายอนุทินกล่าวต่อว่า เชียงใหม่เป็นแหล่งท่องเที่ยวสําคัญระดับโลกและเป็นเมืองเศรษฐกิจสําคัญในภาคเหนือ มีนโยบายดําเนินการควบคุมการระบาดได้เป็นอย่างดี มาถึงวันนี้เป็นเวลา 35 วันแล้วที่ไม่พบผู้ป่วยรายใหม่ ประสบการณ์ที่ได้จากการจัดการควบคุมป้องกันและรักษาโรคในช่วงที่ผ่านมา เชื่อว่าจะนําไปต่อยอดให้ระบบสาธารณสุขของจังหวัดเชียงใหม่พร้อมรับมือหากมีการระบาดระลอกสองเกิดขึ้น ดังนั้นหากมองอีกมุมจะเห็นว่าวิกฤติโควิด 19 ครั้งนี้จะเป็นโอกาสที่จะสร้างความเชื่อมั่นด้านระบบสาธารณสุขของประทศไทย ว่ามีมาตรฐานได้รับการยอมรับในระดับสากล
“การได้มาตรวจเยี่ยมการทํางานของโรงพยาบาลในจังหวัดเชียงใหม่ที่ได้บูรณาการร่วมกัน ทําให้เห็นความพร้อมของทุกส่วน สิ่งที่เราทําในวันนี้เป็นการลงทุนเพื่อวันหน้า หากจบการระบาดของโควิด 19 เชื่อว่าจังหวัดเชียงใหม่จะเป็นแหล่งท่องเที่ยวที่ยังได้รับความนิยมอย่างมากอีกครั้ง สิ่งที่สูญเสียไปวันนี้ ในวันข้างหน้าจะกลับมา และเมื่อมีวัคซีนป้องกันโควิด 19 จะยิ่งเพิ่มความพร้อมในการดูแลความปลอดภัย ประสบการณ์ที่ผ่านมาทางด้านสาธารณสุขจนได้รับความสําเร็จ ทําได้อย่างมีมาตรฐาน มีความปลอดภัยต่อสุขภาพ เมื่อสถานการณ์ปกติจะยิ่งสร้างความเชื่อมั่นให้กลับมาอย่างแน่นอน” นายอนุทินระบุ
****************************** 13 พฤษภาคม2563